ไทยขอเป็นข้อกลางเชื่อมACMECS สมคิด นำทีมสานฝันบีอาร์ไอถึงฝั่ง
นายสมคิด จาตุศรีพิทักษ์ รองนายกรัฐมนตรี กล่าวบนเวทีในพิธีเปิดการประชุม Belt and Road Summit ครั้งที่ 3 ที่ฮ่องกง โดยมีนักลงทุน เข้าร่วมฟังกว่า 5,000 คน ว่า โครงการความเชื่อมโยงทั้งหลายที่เกี่ยวข้อง กับยุทธศาสตร์หนึ่งแถบหนึ่งเส้นทาง Belt and Road Initiative (บีอาร์ไอ) กำลังคืบหน้าไปด้วยดี เส้นทางรถไฟยุทธศาสตร์เป้าหมายหลายเส้นทางก็ได้เริ่มต้นขึ้นแล้ว รถไฟเชื่อมจีนสู่ยุโรปกำลังไปได้ดี งานก่อสร้างเส้นทางรถไฟความเร็วสูงเชื่อมจีนตอนใต้ผ่านลาวและไทยลงใต้สู่อาเซียนล้วนอยู่ในระหว่างก่อสร้าง อย่างไรก็ตาม มี 2 ปัจจัย ที่ทำให้นโยบายบีอาร์ไอเปล่ง ศักยภาพได้สมบูรณ์ในเอเชีย คือ การเร่งขับเคลื่อนให้ความตกลงหุ้นส่วนทางเศรษฐกิจระดับภูมิภาค (RCEP หรืออาร์เซพ) บรรลุผล เพราะจะเป็นกุญแจเปิดประตูแห่งความร่วมมือทางการค้าการลงทุน ประการที่สองคือ การรวมพลังขับเคลื่อนให้เกิดความร่วมมือและการสร้างพันธมิตรระหว่างภาคเอกชน ซึ่งจะเป็นกุญแจทำให้เจตนารมณ์ของบีอาร์ไอกลายเป็นความจริง,ขณะนี้รัฐบาลจีนได้ใช้พื้นที่เกรเตอร์เบย์ ประกอบด้วยฮ่องกง กวางตุ้ง และมาเก๊า เป็นจุดเชื่อมต่อสำคัญของพื้นที่เขตสามเหลี่ยมเศรษฐกิจลุ่มแม่น้ำจูเจียง หรือพีพีอาร์ดี กับภูมิภาคต่างๆทั่วโลก ขณะที่ไทยพร้อมเป็นจุดเชื่อมกับกลุ่มยุทธศาสตร์ความร่วมมือทางเศรษฐกิจ อิรวดี-เจ้าพระยา-แม่โขงหรือ ACMECS ประกอบด้วยกัมพูชา ลาว เมียนมา ไทย และเวียดนาม ผมได้ หารือกับนางแคร์รี แลม ผู้บริหารสูงสุดของฮ่องกง ว่า มีความเป็นไปได้ให้ประสานยุทธศาสตร์ร่วมกันระหว่าง ACMECS กับพื้นที่เกรเตอร์เบย์ ซึ่งประกอบด้วยฮ่องกง กวางตุ้ง และมาเก๊า ในฐานะส่วนหัวของพีพีอาร์ดี ไทยจะขออาสาเป็นผู้ประสานกับ ACMECS จะทำให้จีนตอนใต้และอาเซียนตอนเหนือเชื่อมโยงพลังกันได้ จะเห็นความร่วมมือการลงทุน โครงสร้างพื้นฐาน อุตสาหกรรม ท่องเที่ยว เทคโนโลยี การศึกษา เป็นต้นแบบของการเชื่อมโยงระหว่างภูมิภาคกับภูมิภาค ทำให้เจตนารมณ์ของบีอาร์ไอ ที่ต้องการสร้างความร่วมมือด้านเศรษฐกิจ สังคม การเมือง เป็นรูปธรรม.
นายสมคิด จาตุศรีพิทักษ์ รองนายกรัฐมนตรี กล่าวบนเวทีในพิธีเปิดการประชุม Belt and Road Summit ครั้งที่ 3 ที่ฮ่องกง โดยมีนักลงทุน เข้าร่วมฟังกว่า 5,000 คน
สมคิด จาตุศรีพิทักษ์,รัฐบาลจีน,ฮ่องกง,นักลงทุน,กวางตุ้ง